Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоранчо Стојанов со службена легитимација број 0005 и Зорица Цветковска со службена легитимација број 0006, изврши редовен инспекциски надзор над субјектот на инспекцискиот надзор Приватна установа за социјална заштита на стари лица ХАНТЕРС ЛАЈФ Петровец, со седиште на ул.1 бр.28 А Катланово, Петровец, застапуван од Директорот Зоран Крстаноски и со Записник ИП1 број 16-2811/1 од 29.04.2021 година ја утврди фактичката состојба и врз основа на член 338 од Законот за социјалната заштита(„Службен весник на РСМ” број 104/19, 146/19, 275/19, 302/2020 и 311/2020)(во натамошниот текст: Законот) го донесе следното

 **Р Е Ш Е Н И Е**

Се наредува на Зоран Крстаноски, Директор на Приватната установа за социјална заштита на стари лица ХАНТЕРС ЛАЈФ Петровец (во натамошниот текст:Установата), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015), Законот за установите(,,Службен весник на РМ,,број 32/2005, 120/2005 и 51/2011) подзаконските, општите, поединечните и други акти донесени врз нивна основа, да ги преземе следните мерки во роковите и од страна на одговорното лице:

 1.Установата да побара согласност од градоначалникот на општината на чие подрачје се наоѓа Установата, по претходно добиено мислење од Министерството за труд и социјална политика, на Одлуката број 0101-12-387/18 од 07.12.2018 година за измена на Статутот на Установата број 0101-09-215/18 од 19.09.2018 година, согласно член 182 став 6 од Законот.

**Рок: 5 дена од добивање на решението**

 2.Директорот на Установата да поднесе годишен извештај за работата на Установата во 2020 година до органот на управување во Установата, односно до Основачот на установата, согласно член 192 од Законот.

**Рок: 5 дена од добивање на решението**

3.Сите станбени единици во Установата да се опремат со сигнални уреди за алармирање на потребата од помош на корисниците, согласно член 6 став 11 од Правилникот за нормативите и стандардите за основање и започнување со работа на установи за социјална заштита за стари лица(,,Службен весник на Република Македонија,, бр.125\15).

**Рок: 30 дена од добивање на решението**

4. Субјектот на инспекцискиот надзор е должен веднаш по истекот на рокот за извршување на инспекциската мерка, а најдоцна **во рок од три дена** писмено да ги извести инспекторите дали е извршена инспекциската мерка , согласно член 334 став 4 од Законот.

 5. Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоранчо Стојанов со службена легитимација број 0005 и Зорица Цветковска со службена легитимација број 0006, изврши редовен инспекциски надзор над субјектот на инспекцискиот надзор Приватна установа за социјална заштита на стари лица ХАНТЕРС ЛАЈФ Петровец, со седиште на ул.1 бр.28 А Катланово, Петровец, застапувана од Директорот Зоран Крстаноски и состави Записник ИП1 број 16-2811/1 од 29.04.2021 година, во кој се констатирани недостатоци и неправилности во постапката за остварување и користење на услугата на вон-семејна социјална заштита –сместување во установа за стари лица во предметите на корисниците.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика под ИП1 број 16-2811/1 на 29.04.2021 година.

 **Инспектори за социјална заштита:**

 **Зоранчо Стојанов**

 **Зорица Цветковска**